**หลายคนอาจจะเจอปัญหาซื้อหุ้นดี แต่มันไม่ขึ้น ...ก็เลยเหมาว่า งั้นตลาดมันไม่สมเหตุสมผล ...จริงๆ มันไม่ใช่แบบนั้น ถ้าใครอยู่ในตลาดมานานถึงจุดนึงจะรู้เลยว่า ...ทุกหุ้นมันมี รอบ ของมัน คือ ทั้งหุ้นดี และ ไม่ดี มันก็มีทั้ง ขาขึ้น และ ขาลง ไม่ต่างกัน**

**ขอสรุปเป็น ความเข้าใจดังนี้**

**1. หุ้นทุกตัว ทั้งหุ้นพื้นฐานดี และ พื้นฐานไม่ดี ก็มีรอบของมัน**
...แปลว่า หุ้นทุกตัว มันจะมีทั้งรอบขาขึ้น และ ขาลง ไม่ได้เกี่ยวว่ามันจะพื้นฐานดีหรือไม่ก็ตาม

ดังนั้น ไม่ต้องแปลกใจว่า ทำไมซื้อหุ้นดีแล้ว มันลง ...ก็แปลว่า เราไปซื้อตอนขาลง ของมัน ....ทางแก้ คือ ต้องอ่านรอบมันให้ขาดว่า มันอยู่ในรอบไหน

**2. หุ้นพื้นฐานดี เวลาลงอาจจะไม่ได้ลงลึกมาก แต่มันลงนาน**
...นี่คือ สิ่งที่หลายคนไม่เข้าใจ ...พอหุ้นดี ราคาลงก็รีบซื้อ แล้วหวังว่า มันจะขึ้น แต่กลายเป็นว่า ...หุ้นพื้นฐานไม่ดี มันขึ้นก่อน ขึ้นแรงกว่า ...สุดท้ายก็ถอดใจ มันคงไม่ขึ้นแล้ว ....ขาย ...นั่นแหละ ก็ถึงเวลาการขึ้นครั้งใหม่ ที่รอมานาน (แต่ขายไปแล้ว ฮ่า ฮ่า)

สาเหตุก็เพราะหุ้นดี ในขาลง มันจะหนัก "หุ้นหนัก" เพราะ รายย่อยจะเข้าไปรับเยอะ ..คนที่ขาดทุนก็ไม่ค่อยขาย ...แบบนี้ การจะขึ้นครั้งใหม่ มันมาแน่ แต่มันจะรอโคตรๆ ๆ นาน นั่นเอง

**3. หุ้นพื้นฐานไม่ดี เวลาลงมันลงลึกสุดใจ แต่พอรอบใหม่ มันเด้งขึ้นแรงเป็นเด้งๆ**
...คนส่วนใหญ่ มัก Cut Loss ช้า ...ประมาณว่า รายใหญ่ กับ เจ้า เขาขายทิ้งไปตั้งแต่ด้านบนละ ...เราก็หวังว่า เดี๋ยวคงขึ้นน่า ...แต่มันกลับลงลึกขึ้น ลึกขึ้น ลงไปจน บางที ลง 80-90% ค่อยตั้งสติได้ว่า ...เฮ้ย เงินกรูหายไป 90% ...ไม่ไหวแล้วเว้ย!! ก็ขาย ....
**ขายปั๊บ ...หุ้นก็เด้งขึ้นอย่างแรงงง ..1 เด้ง ...2 เด้ง ...3 เด้ง**สาเหตุเพราะ พอรายย่อยขายหมดแล้ว มันก็กลายเป็น "หุ้นเบา" ...หุ้นเบา มันก็จะไหลขึ้นไปเรื่อยๆ ....ขึ้นไปจนรายย่อย เข้ามาเยอะๆ จนมันหนักในที่สุด ...ก็จะเปลี่ยนจากขาขึ้น เป็นขาลง เมื่อมันหนัก เป็นวัฏจักรที่เป็นปกติของตลาดหุ้นนั่นเอง**4. ขาขึ้น จะกินเวลานานกว่าขาลง**
...ขึ้นบันไดเลื่อน ค่อยๆ เลื่อนขึ้นไปอย่างช้าๆ ใช้เวลาหลายปี นี่คือ ขาขึ้น ...ส่วนขาลง คือ ลิฟต์สลิงขาด ...ตู้ม.. ลงเร็ว ก็คือ กว่าจะรวย ใช้เวลาหลายปี แต่พอจะจน ไม่ถึงปี ...จนถึงก้นเหวเลย

**5. หุ้นเบา สามารถเป็นทั้งหุ้นเล็ก และ หุ้นใหญ่**
...หลายคนคิดว่า หุ้นเบา ขึ้นเป็นเด้งๆ ต้องเป็นหุ้นเล็ก แต่จริงๆ ไม่ใช่ ..หุ้นใหญ่ก็เบาได้ **หลักการดูว่าหุ้นเบา คือ**

**หนึ่ง** จุดนี้รายย่อยน่าจะขายไปแล้ว (คือ ลงเละ จนขาย กับ ขึ้นหนัก จนขายไปแล้ว)
**สอง** คนที่เหลือ(ในหุ้นเวลานี้) ไม่มีใครอยากขายแล้ว
**สาม** ราคายังไม่สูงพอที่รายใหญ่จะกำไรเพียงพอ (ไม่คุ้มว่างั้น ...กรูลงทุน ลากทั้งที ไม่เอาหลอก 5 บาท 10 บาท จริงไหม )
**สี่** Volume ยังไม่มากพอที่รายใหญ่จะออก

**6. ขาขึ้น มันขึ้นนานกว่าที่คนส่วนใหญ่คาดคิด ...ส่วนขาลง ก็ลึกเกินกว่าที่คนคาดคิดเสมอ**

....ให้จำไว้ว่า มันจะเกินกว่าคนส่วนใหญ่คาดคิดเสมอ

คิด ชั้นเดียวเลยพลาด มันเลยต้องคิด 2 ชั้น  (การเตะสับขาหลอก คือ ท่าหากินในตลาดหุ้น)

เราถึงเห็นคนซื้อที่คิดว่าถูกแล้ว แต่มันก็จะมีถูกกว่านี้ เราถึงเห็นคนที่ขายแพงแล้ว มันก็ยังขึ้นไปต่ออีก

ก็ลองเอา 6 ข้อนี้ไปศึกษา น่าจะช่วยให้การลงทุนคุณดีขึ้น .. ^^

***ที่มา :*** ***ภาววิทย์  กลิ่นประทุม*** ***stock2morrow***